Diari Oficial de la Generalitat Valenciana


Sumari del DOGV 9464, del 07-11-2022 (2022/10938)

RESOLUCIÓ d'1 de novembre de 2022, de la Conselleria d'Educació, Cultura i Esport, per la qual s'accepta la donació del fons bibliogràfic i documental de Francisco de Asís Bosch Ariño
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10214


Data del document
:   01-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ d'1 de novembre de 2022, de la Conselleria d'Educació, Cultura i Esport, per la qual s'accepta la donació del fons bibliogràfic i documental de Francisco de Asís Bosch Ariño [2022/10245]  
Amparo Bosch Reig, Francisco Bosch Reig, Vicente Bosch Reig, en el seu nom i representació dels seus germans Carmen Bosch Reig, José Luis Bosch Reig, M.ª Elvira Bosch Reig, Consuelo Bosch Reig i Ignacio Bosch Reig, han tingut la generositat d'oferir a la Generalitat, a títol gratuït, la donació del fons bibliogràfic i documental del seu pare Francisco de Asís Bosch Ariño.  
D'acord amb l'informe emés per la Direcció General de Cultura i Patrimoni, l'esmentada donació és de gran interés per a la Generalitat en incrementar el seu patrimoni bibliogràfic i documental.  
L'article 43.1 de la Llei 14/2003, de 10 d'abril, de patrimoni de la Generalitat, estableix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols valors, encara que la persona testadora o donant haja assenyalat un altre òrgan de la Generalitat, sense perjuí que en l'adscripció es tinga en compte aquesta voluntat. En cas que comprenga únicament altres béns mobles, l'acceptació serà acordada pel departament o organisme a què es destinen».  
  
Fent ús de les competències que la Conselleria d'Educació, Cultura i Esport té assignades per l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, de desplegament del Reglament orgànic i funcional de la Conselleria d'Educació, Cultura i Esport, resolc:  
  
Primer  
Acceptar la donació d'Amparo Bosch Reig, Francisco Bosch Reig, Vicente Bosch Reig, Carmen Bosch Reig, José Luis Bosch Reig, M.ª Elvira Bosch Reig, Consuelo Bosch Reig i Ignacio Bosch Reig del fons bibliogràfic i documental del seu pare Francisco de Asís Bosch Ariño, les dades tècniques del qual es troben en l'expedient. El valor de l'esmentada donació s'estima en nou mil euros (9.000 ?).  
  
Segon  
Aquesta resolució produirà efectes des de la notificació al donant, en els termes que preveuen l'article 40 de la Llei 39/2015, d'1 d'octubre, del procediment administratiu comú de les administracions públiques, i l'article 623 del Codi Civil.  
  
Tercer  
Aquesta acceptació serà comunicada a la Conselleria d'Hisenda i Model Econòmic.  
De conformitat amb el que estableixen els articles 112, 123 i 124 de la Llei del procediment administratiu comú de les administracions públiques, i 8 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la consellera d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 1 de novembre de 2022.- La consellera d'Educació, Cultura i Esport: Raquel Tamarit Iranzo.